ΣΚ Κορίνθιανς Παουλίστα

Ιστορία

Η επίσημη ίδρυση της έγινε στις 1 Σεπτεμβρίου 1910 από μια ομάδα μεταναστών που κατοικούσαν στο Σάο Πάολο στη συνοικία Μπομ Μπετίρο. Ο λόγος που ήθελαν να κάνουν μια ομάδα, ήταν να δείξουν τις ικανότητες τους στο ποδόσφαιρο και να το χρησιμοποιήσουν ως χόμπι. Οι Ιδρυτές ήταν οι Χοακίμ Αμπρόσιο, Αντόνιο Περέιρα, Σίζαρ Νούνεζ, Ραφαέλ Περόν, Ανσέλμο Κορία, Αλεσάντρε Μαγκνάνι, Σαλβαδόρ Λοπόμο, Ζάο ντα Σίλβα, και ο Αντόνιο Νούνεζ.

Τα Πρώτα Χρόνια (1910-1922)

Λίγο μετά την ίδρυση έδωσαν τον πρώτο αγώνα με μια τοπική ομάδα ονόματι Ουνιάο Ντα Λάπα και έχασαν με 1-0. Στις 14 Σεπτεμβρίου 1910 έδωσαν τον δεύτερο αγώνα τους όπου στάθηκαν τυχεροί νικώντας την Εστρέλα Πολάρ με 2-0. Αφού κατάφεραν να δείξουν τις ικανότητες τους και να νικήσουν τους αγώνες που είχαν παίξει, εντάχθηκαν στο ερασιτεχνικό πρωτάθλημα του Σάο Πάολο. Το 1916 κατέκτησαν τον πρώτο τους τίτλο. Μάλιστα, σε κάθε αγώνα εντός και εκτός χρησιμοποιούσαν ένα πανό όπου έλεγε This One Will Last.

Τα Καλύτερα Χρόνια (1922-1939)

Το 1922 η Κορίνθιανς αγωνιζόταν στο Πρωτάθλημα του Σάο Πάολο και έπαιξε με την πρωταθλήτρια του Ρίο ντε Τζανέιρο, την Αμέρικα και την νίκησε. Ο Δήμαρχος του Σάο Πάολο βράβευσε τους παίκτες της Κορίνθιανς και την χαρακτήρισε ως μια από τις καλύτερες ομάδες στην Βραζιλία. Όσο για το πρωτάθλημα πρόσθεσαν και άλλους τίτλους φτάνοντας τους 5.

Τα Πάνω-Κάτω (1940-1954)

Η Κορίνθιανς από τις αρχές της δεκαετίας του 40 αντιμετώπισε πολλά προβλήματα. Έμεινε για 6 χρόνια χωρίς τίτλο και και για να κατακτήσουν το πρωτάθλημα χρειάστηκαν να φτάσουν στην χρονιά του 1951. Η Δεκαετία του 1950 ήταν μια από τις καλύτερες χρονιές που έκαναν την Κορίνθιανς να γράψει ιστορία. Το 1951, η ομάδα των Καμπρόνε, Κλαούντιο, Λουσίνιο, Μπαλτασάρ και Μάριο σκόραραν συνολικά 103 γκολ. Τις χρονιές του 1954 και 1956 έβαλαν στην τροπαιοθήκη τους άλλους δύο τίτλους. 
Το 1953 ταξίδεψε στην Βενεζουέλα για ένα τουρνουά όπου αντιμετώπισε την Μπαρτσελόνα (3-2 & 1-0) την ΑΣ Ρόμα (1-0 & 3-1), και με την ομάδα του Καράκας (2-1 & 2-0). Το 1977 πήρε για άλλη μια φορά το πρωτάθλημα του Σάο Πάολο σπάζοντας έτσι το αρνητικό σερί των 23 πρωταθλημάτων όπου δεν κατάφερε να πάρει πρωτάθλημα.

Διεθνείς Επιτυχίες και υποβιβασμός (1990-2012)

Το 1990 κατάφερε να κατακτήσει το πρωτάθλημα της Πρώτης Κατηγορίας της Βραζιλίας αφού νίκησε την μεγάλη του αντίπαλο, Σάο Πάολο, ενώ το 1995 κέρδισε το πρώτο της Κύπελλο Βραζιλίας νικώντας την Γκρέμιο στο Ολίμπικο Μονιουμένταλ. Το 2000 κατέκτησε το κύπελλο FIFA Club World Cup νικώντας ομάδες όπως η Βάσκο Ντα Γκάμα, η Ρεάλ Μαδρίτης, η Αλ-Νασρ και η Ράτζα Καζαμπλάνκα. 
Το 2007 μετά από μια κακή πορεία στο πρωτάθλημα, η ισοπαλία (1-1) με την Γκρέμιο την «έριξε» κατηγορία για πρώτη φορά. Το 2009 αφού κατέκτησε τον τίτλο της Β' Κατηγορίας την προηγούμενη σεζόν, προβιβάστηκε ξανά στα μεγάλα σαλόνια και με ηγέτη τον Ρονάλντο, κέρδισε το τοπικό πρωτάθλημα του Σάο Πάολο. Στο πρώτο εθνικό πρωτάθλημα μετά την επάνοδο της ομάδας στην κατηγορία η Κορίνθιανς τερματίζει 3η και παίρνει το εισιτήριο για το Λιμπερταδόρες του επόμενου έτους. Ο αποκλεισμός όμως της ομάδας οδηγεί και τον Ρονάλντο στο να κρεμάσει τα παπούτσια του. Η ομάδα υπέγραψε τον Αντριάνο και την επόμενη χρονιά σήκωσε το 5ο πρωτάθλημα της.
Το 2012 κέρδισε για πρώτη φορά στην ιστορία της το Κόπα Λιμπερταδόρες επικρατώντας στο διπλό τελικό της Μπόκα Τζούνιορς από την Αργεντινή με συνολικό σκορ 3-1. Την ίδια χρονιά κέρδισε το FIFA Club World Cup για 2η φορά (Μοναδική μη ευρωπαϊκή ομάδα με πάνω από 1 κατάκτηση), νικώντας την Αλ-Αχλί (1-0) της Αιγύπτου στα ημιτελικά και την Τσέλσι ΦΚ στον τελικό (1-0).

Εγχώριες Επιτυχίες (2015-σήμερα)

Παρ'όλο που σε διεθνές επίπεδο το μόνο που κατάφερε η Κορίνθιανς ήταν να φτάνει στους 16 του Λιμπερταδόρες, σε εθνικό και τοπικό επίπεδο, η ομάδα έχει γευτεί 2 εθνικά πρωταθλήματα (2015, 2017) και 3 πρωταθλήματα Σάο Πάολο (2017, 2018, 2019). 
Πλέον η διαφορά από τη μισητή Παλμέιρας είναι στα 3 πρωταθλήματα ενώ εξακολουθεί να παραμένει πρώτη δύναμη στο τοπικό πρωτάθλημα του Σάο Πάολο με 30 τρόπαια, οκτώ μπροστά από τις δεύτερες Παλμέιρας και Σάντος.

Αντιπαλότητες

Η μεγαλύτερη της αντιπαλότητα είναι με την Παλμέιρας που εδρεύει στο Σάο Πάολο και η οποία ιδρύθηκε το 1914 πιθανώς από Ιταλούς μετανάστες. Οι υπόλοιπες αντιπαλότητες είναι αυτές με τη Σάντος και με την μεγάλη της αντίπαλο τη Σάο Πάολο, όπου αυτές δημιουργήθηκαν επειδή η Κορίνθιανς «έκλεψε την παράταση» ή είχαν διάφορους καβγάδες που τους έφερε σε αντιπαλότητα. Για παράδειγμα η Κορίνθιανς έχει αντιπαλότητα με την Σάντος από το 2002 επειδή σχεδόν για όλη την περίοδο η Σάντος ήταν σταθερά πρώτη, όμως την τελευταία στιγμή η Κορίνθιανς της «έκλεψε» τον τίτλο.
Η προϊστορία ανάμεσα στην Κορίνθιανς και την Παλμέιρας είναι 106 νίκες για την Κορίνθιανς 106 για την Παλμέιρας και 87 ισοπαλίες.

Χρώματα και έμβλημα

Το πρώτο έμβλημα της Κορίνθιανς εμφανίστηκε το 1913 όπου και εντάχθηκε στο τοπικό πρωτάθλημα του Σαν Πάολο. Το πρώτο έμβλημα ήταν τα γράμματα «C» και «P», αρχικά των λέξεων Corinthians Paulista.

Χρώματα

Το 1910 οι φανέλες τους ήταν ροζ με μαύρα σορτσάκια ενώ από το 1916 χρησιμοποιούν άσπρες φανέλες και μαύρα σορτσάκια. Το 1954 χρησιμοποίησαν φανέλες με άσπρες και μαύρες ρίγες και μαύρα σορτσάκια. Γενικά από το 1916 και μετά χρησιμοποιούν τα βασικά τους χρώματα τα οποία βασίζονται από το έμβλημα της ομάδας είναι το μαύρο και το λευκό.